CELEX: 62015CN0015
Language: hu
Date: 2015-01-16 00:00:00
Title: C-15/15. sz. ügy: A Rechtbank van Koophandel te Gent (Belgium) által 2015. január 16-án benyújtott előzetes döntéshozatal iránti kérelem – New Valmar BVBA kontra Global Pharmacies Partner Health srl

13.4.2015   
            
            
               HU
            
            
               Az Európai Unió Hivatalos Lapja
            
            
               C 118/15
            
         A Rechtbank van Koophandel te Gent (Belgium) által 2015. január 16-án benyújtott előzetes döntéshozatal iránti kérelem – New Valmar BVBA kontra Global Pharmacies Partner Health srl
   (C-15/15. sz. ügy)
   (2015/C 118/21)
   Az eljárás nyelve: holland
   
      A kérdést előterjesztő bíróság
   
   Rechtbank van Koophandel te Gent
   
      Az alapeljárás felei
   
   
      Felperes: New Valmar BVBA
   
      Alperes: Global Pharmacies Partner Health srl
   
      Az előzetes döntéshozatalra előterjesztett kérdés
   
   Úgy kell-e értelmezni az EUMSZ 45. cikket, hogy azzal ellentétes valamely tagállam egyik szövetségi egységének – a jelen ügyben Belgium szövetségi állam Flamand Közösségének – olyan szabályozása, amely a közigazgatás területén való nyelvhasználatról szóló, 1966. július 18-i törvényeknek (Belgisch Staatsblad, 1966. augusztus 2.) a Flamand Közösség 1973. július 19-i rendeletének (B. S., 1973. szeptember 6.) 10. cikkével összefüggésben értelmezett 52. cikke értelmében minden olyan vállalkozást, amelynek állandó telephelye az adott egység területén található, arra kötelez a határokon átnyúló jellegű számlák vonatkozásában és a bíróságok által hivatalból megállapítandó semmisség terhe mellett, hogy e számlákat kizárólag a szövetségi egység hivatalos nyelvén szövegezzék meg?